钦定古今图书集成/理学汇编/文学典/第237卷 > 《郑樵通志》 > 白纻歌一曲〈古辞〉梁武改为子夜吴声四时歌四
## 钦定古今图书集成/理学汇编/文学典/第237卷 > 《郑樵通志》 > 白纻歌一曲〈古辞〉梁武改为子夜吴声四时歌四

曲共五曲

《白纻歌》，　《白纻歌》有《白纻舞》，《白凫歌》有《白凫舞》，并吴
人之歌舞也。吴地出纻，又江乡水国，自多凫鹜，故兴
其所见以寓意焉。始则田野之作，后乃大乐氏用焉。
其音入清商调，故清商七曲，有《子夜》者，即《白纻》也。在
吴歌为《白纻》，在雅歌为《子夜》，梁武令沈约更制其辞
焉。古辞云：“白纻白质如轻云，色似银。制以为袍馀作
巾。”袍以光躯巾拂尘。

右《白纻》与《子夜》一曲也。在吴为《白纻》，在晋为《子夜》，故梁武本《白纻》而为《子夜四时歌》。后之为此歌者，曰《白纻》则一曲，曰《子夜》则四曲。今取《白纻》于《白纻》，取《四时歌》于《子夜》，其实一也。